[{"text_idx": "#000000", "text": "2020. aasta sisustustrendid, mis tasub kodus ka\u0308iku lasta"}, {"text_idx": "#000001", "text": "Uus ku\u0308mnend, uus aasta, uus kodukujundus! Jaanuar pole mitte ainult hea aeg alustada uue hooga trenni, vaid see sobib va\u0308ga ha\u0308sti ka kodu uuendamise plaanide tegemiseks. Panime ritta po\u0303nevamad 2020. aasta sisustustrendid, mille kasutamist kodus sa vo\u0303iksid to\u0303siselt kaaluda."}, {"text_idx": "#000002", "text": " u\u0308tleb, et must on u\u0308ks 2020. aasta suuremaid trende. Must ko\u0308o\u0308gimo\u0308o\u0308bel, sohva, toolid, seinad, no\u0303ud... mis iganes! Must on ka seina peal va\u0308ga a\u0308ge \u2013 seda ei maksa karta. Paljud arvavad, et see teeb toa va\u0308iksemaks, aga kui kasutada musta ainult u\u0308hes vo\u0303i kahes seinas, siis seda ei juhtu."}, {"text_idx": "#000003", "text": "Samet ei pruugi ko\u0303igile meeldida, aga sel aastal on see igal juhul va\u0308ga kuum teema. Kujuta ette, et su elutoas on na\u0308iteks tumesinine sametsohva. Kas see pole u\u0308htaegu mugav ja patuselt luksuslik?"}, {"text_idx": "#000004", "text": "Musta ja valge kombinatsiooni on sisekujunduses kasutatud kogu aeg, aga sel aastal tru\u0308gib see jo\u0303ulisemalt tuppa ja lu\u0308kkab eest monokroomse valge interjo\u0308o\u0308ri. Mustvalge po\u0303rand? Mustvalged seinad, aktsendiks mo\u0303ni erksam toon? Lase oma fantaasia valla!"}, {"text_idx": "#000005", "text": "Baldahhiiniga voodi loob mo\u0303nusa luksusliku, aga samas ha\u0308sti mugava ja turvalise tunde. Kes kord sellises voodis maganud, tahab veel. Baldahhiini planeerides peab aga vaatama, et suur konstruktsioon ei muudaks tuba liialt kitsaks ja ei tekiks muljet, et tuba on u\u0308leni mo\u0308o\u0308blit ta\u0308is."}, {"text_idx": "#000007", "text": "Biofiilia on sisustustrend, mis kogub ja\u0308rjest enam populaarsust. Selles on u\u0308hendatud inimeste loodud disain looduse omaga, au sees on sellised naturaalsed materjalid nagu puit, metall ja kivi. Ruumides on palju naturaalset valgust ja rohelisi taimi."}, {"text_idx": "#000008", "text": "Eelmise trendiga on seotud naturaalsete va\u0308rvide kasutamine koduses interjo\u0308o\u0308ris. Metsaroheline, savitoon, s\u030cokolaadipruun, ookerkollane ja muud loodusla\u0308hedased va\u0308rvid aitavad luua rahuliku ja lo\u0303o\u0303gastava kodu."}, {"text_idx": "#000009", "text": "2020. aasta lillelised tapeedid on maitsekad ja s\u030cikid, neil pole midagi pistmist vanamoodsate seinakatetega, mis vo\u0303ivad sulle hirmu peale ajada. Modernsed lilletapeedid on suurte o\u0303itega, julgete toonidega ja vo\u0303ib-olla on nende disainis kasutatud isegi metallikva\u0308rve."}, {"text_idx": "#000010", "text": "2020. aastal on trendikas interjo\u0308o\u0308r mitmesuguste metallidega u\u0308le ujutatud. Ho\u0303be ja kuld, tina ja vask \u2013 ko\u0303ik leiavad kasutust. Kui hakkad aga metalle miksima, siis hoidu kasutamast korraga rohkem kui kolme sorti metalli. Muidu la\u0308heb ko\u0303ik liiga segaseks ja metalli on lihtsalt liiga palju."}, {"text_idx": "#000012", "text": "Valge ko\u0308o\u0308gimo\u0308o\u0308bel ja\u0308i eelmisse ku\u0308mnendisse ja teeb nu\u0308u\u0308d ruumi va\u0308rvilisele. Paljud sisustusveebilehed soovitavad ko\u0308o\u0308gis kasutada tumesinist vo\u0303i -punast, erkkollast ja teisi julgeid va\u0308rve."}, {"text_idx": "#000013", "text": "Rotang teeb vo\u0303imsat comeback\u2019i, nii et kui su aastaid tagasi ostetud punutud mo\u0308o\u0308bel na\u0308eb veel va\u0308ga kena va\u0308lja, vo\u0303id selle uhkusega elutuppa tagasi tuua."}, {"text_idx": "#000018", "text": "Vaata silmapaistvamaid mu\u0308u\u0308gis olevaid suvilaid Eesti saartelOled otsustanud oma korteri u\u0308u\u0308rile anda. Mida sa selleks tegema pead?Puudusi varjates vo\u0303tab kinnisvaramu\u0308u\u0308ja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter vo\u0303i maja enne ostuhuviliste saabumist korda seadaKorteri vo\u0303i maja u\u0308u\u0308rimine Kontrollnimekiri u\u0308u\u0308rnikule7 asja, mida enne kinnisvarakuulutuse u\u0308lespanekut tehaKevadine suurpuhastus lihtsalt ja kergelt"}]